ชนกันต์ รัตนอุดม

ชนกันต์ รัตนอุดม  (ชื่อเล่น อะตอม; เกิดเมื่อวันที่ 15 ธันวาคม พ.ศ. 2534) เป็นนักร้องและนักแต่งเพลงชาวไทย ปัจจุบันสังกัดค่ายเพลง เลิฟอีส โดยมีผลงานการแต่งเพลงเช่นเพลง รักเอย และเพลง ปล่อย  ชนกันต์เคยเป็นศิลปินในสังกัดไวท์มิวสิก (ในเครือ จีเอ็มเอ็ม แกรมมี่) ซึ่งมีซิงเกิล เช่น พลีส (Please) แผลเป็น (Scar) และ ทางของฝุ่น (Dust) นอกจากนี้ยังได้ตำแหน่งรองชนะเลิศในรายการ The Mask Singer หน้ากากนักร้อง ในนามหน้ากากนางอาย

ประวัติ 
ชนกันต์ รัตนอุดม จบการศึกษาระดับประถมศึกษาถึงมัธยมศึกษาตอนปลายจากโรงเรียนกรุงเทพคริสเตียนวิทยาลัย และระดับปริญญาตรีจากคณะนิติศาสตร์ มหาวิทยาลัยธรรมศาสตร์ มีพี่สาว 1 คน โดยทุกคนในครอบครัวทั้งบิดา มารดาและพี่สาว ต่างก็สำเร็จการศึกษาจากคณะนิติศาสตร์และทำงานเกี่ยวกับทางด้านกฎหมาย ทำให้ตอนที่เขาเลือกเส้นทางการเรียนระดับมหาวิทยาลัยจึงเลือกคณะนิติศาสตร์ ในช่วงของเส้นทางด้านดนตรีช่วงแรกของเขามีอุปสรรคหลายอย่าง ทำให้คิดว่าหากไม่ประสบความสำเร็จทางเส้นทางนี้ก็คงกลับไปทำงานทางด้านกฎหมายเหมือนกับครอบครัว

วงการดนตรี 
ชนกันต์เริ่มทำเพลงตอนชั้นประถมศึกษาปีที่ 6 ก่อนจะเริ่มจริงจังตอนมัธยมศึกษาตอนปลายที่กรุงเทพคริสเตียนวิทยาลัยและออกเดินตามฝันตอนอยู่มหาวิทยาลัยด้วยการรวมเพลงที่แต่งไว้ทำเป็นเดโม่ ระหว่างอัดเพลงชนกันต์ก็ได้เจอกับแอมมี่ เดอะบอททอมบลูส์โดยบังเอิญ ซึ่งเป็นรุ่นพี่โรงเรียนก็เลยฝากเดโม่ดังกล่าวไปยังสนามหลวงมิวสิก

ตั้งแต่อุทกภัยปี พ.ศ. 2554 ชนกันต์ก็ได้เซ็นสัญญาศิลปิน แต่ก็ไม่ได้ตามที่ต้องการเพราะขาดวัตถุดิบในการทำเพลงจำนวนมาก จนวง อพาร์ตเมนต์คุณป้า ได้ย้ายมาอยู่สังกัดเดียวกัน ทำให้ได้พบกับ บอล - กันต์ รุจิณรงค์ รุ่นพี่มากด้วยฝีมือที่ฟังเดโม่ของชนกันต์ก็ได้ชวนมาให้ทำงานเบื้องหลัง

ชนกันต์ได้เริ่มเขียนเพลงให้กับ "บุรินทร์ บุญวิสุทธิ์" ในอัลบั้มใหม่ที่ออกวางแผงในปี พ.ศ. 2558  หลังจากนั้นชนกันต์ก็ได้ร้องประสานเสียง (Chorus) ให้บุรินทร์ตามเพลงต่าง ๆ อีกทั้งยังได้ร่วมแต่งเนื้อเพลง ปล่อย ของ ป๊อบ - ปองกูล สืบซึ้ง และเพลง รักเอย ของ ธนิดา ธรรมวิมล (ดา เอ็นโดรฟิน)

ชนกันต์เข้าเป็นศิลปินในสังกัดไวท์มิวสิก (ในเครือ จีเอ็มเอ็ม แกรมมี่) และปล่อยซิงเกิลเปิดตัว ในช่วงต้นปี พ.ศ. 2558 คือ พลีส (Please) จนขึ้นชาร์ตเป็นอันดับต้น ๆ ในหลายคลื่นวิทยุ กลางเดือนมิถุนายนปีเดียวกันนี้ ทางแกรมมี่ได้ปล่อยตัวอย่างซิงเกิลลำดับที่สองของอะตอม ชนกันต์ คือ แผลเป็น (Scar) และต้นปี พ.ศ. 2559 ก็ได้ปล่อยซิงเกิ้ล คือ ทางของฝุ่น (Dust) หลังจากนั้นปลายปี พ.ศ. 2560 - มกราคม พ.ศ. 2561 ได้ตำแหน่งรองชนะเลิศในรายการ The Mask Singer หน้ากากนักร้อง ในนามหน้ากากนางอาย

ในปี พ.ศ. 2566 เลิฟอีส ได้เปิดตัวชนกันต์เป็นศิลปินคนใหม่ในสังกัด

ผลงานเพลง

สตูดิโออัลบั้ม

ซิงเกิล

ซิงเกิลรับเชิญ

โปรโมชั่นซิงเกิล

เพลงอื่น ๆ

ผลงานการแต่งเพลง

ผลงานจากสื่ออื่น ๆ 
 หน้ากากนางอาย รองแชมป์รายการ The Mask Singer หน้ากากนักร้อง ซีซันที่ 3 ทางเวิร์คพอยท์ เอ็นเทอร์เทนเมนท์

ผลงานเพลงโฆษณา 
 ความสุขไม่มีวันสิ้นสุด (Infinite Happiness) ประกอบโฆษณา Happy Condo
ด้วยความคิดถึง ประกอบโฆษณา Generali Thailand

ผลงานอื่น ๆ 
 เคยเป็นสมาชิกวงนักร้องประสานเสียง BCC Glee Club ของ รร.กรุงเทพคริสเตียนวิทยาลัย ร่วมแข่งขันและได้รางวัลชนะเลิศในการประกวดร้องประสานเสียง Siam Paragon Christmas Carol Contest 2008
 ร่วมคอนเสิร์ต 100 ปี วังพญาไท ร่วมกับ โก้ Mr.Saxman, โอ๋ Superglue, Ionion และศิลปินจากอัลบั้ม School Gang 3
 นักแสดงรับเชิญในซีรีส์ Bangkok รัก Stories ตอน PLEASE

รางวัล 
 2559 รางวัล New Wave Of The Year 2016 จาก The Guitar Mag Award
 2559 รางวัล นักร้องเดี่ยวแห่งปี จากรางวัลไนน์เอ็นเตอร์เทน อวอร์ดส์ ครั้งที่ 10
 2560 รางวัลจากงาน JOOX music award 2017 จากเพลง “อ้าว”มา 5 รางวัล
 2561 รางวัล Best Male Of The Year 2018  จาก The Guitar Mag Award  รางวัลที่มอบให้กับนักร้องชาย ยอดนิยมแห่งปี ชนกันต์ รัตนอุดม (อะตอม)
 2562 รางวัลศิลปินเดี่ยวแห่งปี จาก รางวัลไนน์เอ็นเตอร์เทน อวอร์ดส์ 2019

ชีวิตส่วนตัว 
อะตอม ชนกันต์ เคยคบหากับ แนน - นัยน์ภัค ภูมิภักดิ์ ซึ่งเธอเป็นทั้งพิธีกรรายการดำน้ำ บาริตต้า ครูสอนการแสดง คอลัมนิสต์ และเจ้าของบล็อก happynancy เป็นเวลาถึง 7 ปี โดยอะตอมให้สาเหตุที่เลิกว่า มีเรื่องบางอย่างที่ทำให้เป็นเหมือนเดิมไม่ได้ พยายามทำให้ดีแล้ว แต่รู้ตัวว่าไม่เต็มร้อยและไม่แฟร์กับทั้งคู่ เลยตัดสินใจแยกกันอยู่

อะตอมเคยให้สัมภาษณ์ว่า เขาเป็นผู้ชายขี้อาย ไม่กล้าที่จะเข้าไปจีบหรือสานสัมพันธ์กับใครก่อนหากไม่ใช่คนที่เคยรู้จักมาก่อน โดยเขาเป็นคนที่ชอบผู้หญิงที่มีความเป็นผู้ใหญ่ คุยกันรู้เรื่อง เขาอยากให้มีการเริ่มต้นความรักแบบตอนสมัยที่ยังเด็ก ๆ ถ้ายังไม่ดีขนาดนั้น เขาก็ยังไม่อยากเริ่มต้นใหม่กับใคร

อ้างอิง

แหล่งข้อมูลอื่น 

 

บุคคลที่เกิดในปี พ.ศ. 2534
นักร้องชายชาวไทย
นักแต่งเพลงชาวไทย
ศิลปินสังกัดจีเอ็มเอ็ม แกรมมี่
บุคคลจากโรงเรียนกรุงเทพคริสเตียนวิทยาลัย
บุคคลจากคณะนิติศาสตร์ มหาวิทยาลัยธรรมศาสตร์
 
พุทธศาสนิกชนชาวไทย